stanford-oval/wikipedia huggingface dataset:
נאוטניה
תופעת נאוטניה בבני אדם > נאוטניה בין המינים > פסיכולוגיה ולימוד

על פי הגישה הנאוטנית להתפתחות, ובייחוד לפי סברות של מומחים מתחום הפסיכולוגיה והתפתחות המחשבה, עצם היכולת ללמוד גם בגיל מאוחר באה מתוך נאוטניה. נטען בין היתר שיש קשר בין יכולת לימוד טובה יותר, הבאה עם פנים ילדותיות יותר. כמו כן נטען שאוכלוסיות הנגמלים בתקופה מאוחרת יותר והמפתחים את אפשרות שתיית חלב בהמות ללא רגישות אליה, הן אוכלוסיות הלומדות יותר. ככלל תכונות של נאוטניה נחשבות קשורות מאוד ליצירתיות, סקרנות, חברתיות, הפגנת חיבה והרצון לשיתוף פעולה.
תופעת נאוטניה בבני אדם > נאוטניה בין המינים > תסמונת דאון

אחד מחוקרי התסמונת ד"ר וייס מציין שתסמונת זו משאירה את האדם במצב עוברי או תינוקי. ניתן לראות זאת הן בתכונות פיזיות רבות, שרבים מהן נמנו כבר, והן בהתנהגות.
תופעת נאוטניה בבני אדם > נאוטניה בין המינים > נאוטניה באמנות

במחקר על יפן שלאחר מלחמת העולם השנייה, נמצא שיפנים רבים עסוקים בנושא נאוטניה, והדבר הוביל להתפתחות אמנות המנגה ואנימה שהם הבעה אמנותית של תכונות הנאוטניה.
תופעת נאוטניה בבני אדם > נאוטניה בין המינים > תירבות ואילוף

נטען שבהמות, חיות ואף צמחים מתורבתים הם בעלי תכונות של נאוטניה, כשהכלב דומה לזאב צעיר, וככלל הבהמות מתנהגות כאילו הם עדיין תחת הוריהם. המראה של חיות בהמות וצמחים מתורבתים עגול יותר ו"רך" יותר.
תופעת נאוטניה בבני אדם > חיות וצמחי בר בעלי תכונות של נאוטניה

קיימים בטבע מיני חיות וצמחים בעלי תכונות של נאוטניה. כך האקסולוטל המקסיקני, המשמר בבגרותו את זימי המניפה ותכונות נוספות משלבים קודמים בגלגול שלו. עופות שאינם עפים, כמו היען נוטים לקבל את הצורה של אפרוח או גוזל של ציפורים מעופפות.
מחקרים מצאו מיני צמחים שהתפתחו במהירות ונעצרו לפני שהגיעו לשלב "בשלות". צמחים אלו ממשיכים להראות תכונות של "נאוטניה". התפתחות זו יכולה לנבוע מתחרותיות. החוקרים השליכו ממחקרים אלו על האפשרות שהתפתחות האדם הייתה באופן דומה.
ראו גם

בקרת גנים
אקסולוטל מקסיקני - דו-חי המשמר בבגרותו תכונות מתקופת הראשן, כולל זימי מניפה חיצוניים
הערות שוליים

↑  Reconstructing phylogenies and phenotypes: a molecular view of human evolution. Bradley BJ., J Anat. 2008 Apr;212(4):337-53
↑  Neoteny - Definition and More from the Free Merriam-Webster Dictionary
↑  בוגין ב (1999). תבניות בגדילה והתפתחות אנושית, הוצאת קיימברידג' ניו יורק (אנגלית).
1 2  דויד ברין, Neoteny and Two-Way Sexual Selection in Human Evolution
↑  ציטוט מספרו של גולד - "מחווה למיקי מאוס" (אנגלית)
↑  החוקר הפיני מרקוס י' רנטאלה במאמר מהעיתון זואולוגיה משנת 2007 (אנגלית). חוקרי טבע ידועים נוספים הצטרפו לדיעה זו, כמו בריאן הול מאוניברסיטת דלהוזי בנובה סקוטיה, וכן חוקר מבנה הגוף והאדם הקדמון אנדרו ארתור אבּי בהצביעם גם על גודל האף המשתנה מינקות לבגרות לעומת שינוי זה בקופים. אבי הדגיש שהוא דוחה את הגישה ההתפתחותית של האדם על סמך נאוטניה, על אף שהסכים שיש תכונות נאוטניה רבים אצל האדם, ומעולם לא התכחש לכך.
↑  Wagstaff, S J; Wege, J (2002), "Patterns of diversification in New Zealand Stylidiaceae", American Journal of Botany, 89 (5): 865–874, doi:10.3732/ajb.89.5.865
אישה משבט מיאו - בעלת תווי פנים מונגולואידיים (1911)
אשלי מונטגיו טוען שהגולגולת של האדם החי כיום נאוטנית יותר מזה של הניאנדרטל
רופיה בנדה

רופיה בווזאני בנדה (באנגלית: Rupiah Bwezani Banda;‏ 13 בפברואר 1937 – 11 במרץ 2022) היה פוליטיקאי זמבי, שכיהן כנשיא זמביה הרביעי בין השנים 2008–2011.
לפני עיסוקיו הפוליטיים היה איש עסקים מצליח שקידם את התחדשות המסחר והתעשייה בזמביה. בין השנים 1964 עד 1991 בתקופת נשיאותו של נשיא זמביה קנת קאונדה, שהיה הנשיא הראשון שהכריז על בחירות דמוקרטיות ביבשת אפריקה, בנדה החזיק בתפקידים דיפלומטיים חשובים והיה פעיל בפוליטיקה כחבר במפלגת העצמאות הלאומית המאוחדת (United National Independence Party)‏ (UNIP). כעבור מספר שנים הוא מונה על ידי הנשיא לוי מוואנוואסה לתפקיד סגן-הנשיא באוקטובר 2006. בעקבות שבץ בו לקה הנשיא מואנאווסה ביוני 2008, בנדה קיבל עליו את תפקידיו ואחריותו של נשיא המדינה, ולאחר מות הנשיא באוגוסט 2008, הוא הפך לנשיא בפועל. בבחירות לנשיאות באוקטובר 2008 הוא זכה באופן רשמי בבחירות, אומנם בהפרש קולות מועט.
כחודשיים לאחר מכן, באוקטובר 2008, נבחר בנדה בבחירות רשמיות בתור מועמד של התנועה השולטת לדמוקרטיה רב מפלגתית (MMD). במהלך כהונתו כנשיא התמקד בנדה בפיתוח הכלכלי של זמביה ושיחק תפקיד מפתח בקידום הסחר עם מדינות אחרות. עם זאת, הוא הואשם גם בשחיתות ובניצול סמכותו ובעקבות כך הוריד את סיכוייו להיבחר בשנית.
כהונתו נמשכה שלוש שנים עד שבבחירות לנשיאות בספטמבר 2011 מייקל סאטה (Michael Sata) שהיה אז מנהיג האופוזיציה, גבר על בנדה וניצח בבחירות. כך ב-23 בספטמבר סאטה החליף את בנדה בתפקידו כנשיא.
קורות חייו > ראשית חייו ודיפלומטיה

רופיה בנדה נולד ב-13 בפברואר 1937 בעיירה מיקו, גוואנדה, רודזיה הדרומית (כיום זימבבואה), לעובדים זרים מזמביה. הוריו, בווזאני ושרה בנדה, הגיעו לזימבבואה מרודזיה הצפונית בחיפוש אחר הזדמנויות עבודה. בנדה בילה את ילדותו בזימבבואה ונתמך בתחילה על ידי כומר מטיף מהכנסייה ההולנדית הרפורמית המקומית ולאחר מכן על ידי משפחתו של ב.ר. נאיק שהיו פעילים פוליטיים בולטים וסייעו לו כלכלית ולחינוכו הטוב. בעקבות הקשר העמוק עם משפחה נאיק, הפך בנדה להיות מעורב בפוליטיקה לאחר שהצטרף לאגף הנוער של מפלגת העצמאות הלאומית המאוחדת ב-1960.
בנדה התחנך בבית הספר התיכון מונאלי, והיה לתלמיד מבריק, ובמהלך לימודיו הפך לחבר הקונגרס הלאומי של זמביה (ZANC) בראשותו של הארי מוואנגה נקאמבולה. בעקבות הצטיינותו קיבל מלגה ללמוד באוניברסיטה של אדיס אבבה באתיופיה. גם באקדמיה בנדה בלט בכישוריו וקיבל מלגה נוספת מהאיגוד הבינלאומי לסטודנטים ללימודי היסטוריה כלכלית באוניברסיטת לונד בשוודיה. בנדה סיים את לימודי התואר הראשון בהיסטוריה כלכלית ב-1964.
התעניינותו בפוליטיקה גברה עם הזמן וב-1960 הצטרף לאגף הנוער של מפלגתו של קנת קאונדה (מפלגת העצמאות הלאומית המאוחדת). במהלך לימודיו בשוודיה שימש גם כנציג של המפלגה הנ"ל בצפון אירופה, עזר בהפצת המודעות בדבר מטרותיה והשיג מלגות עבור מספר סטודנטים מזמביה. בנדה חזר לזמביה לאחר שסיים את לימודיו בשוודיה ונרשם במכון הלאומי ליחסים ציבוריים (NIPA) לקורס דיפלומטיה וקשרי חוץ. בשנת 1965 מונה לשגריר זמביה ברפובליקה הערבית המאוחדת (שמה של מצרים באותם הימים) שם התיידד עם מנהיג האיחוד לעצמאות מוחלטת של אנגולה (UNITA) ז'ונאס סאווימבי והשפיע על ההחלטה לאפשר לתנועה אנגולית זו לפתוח משרדים בלוסקה באותה העת.
ב-7 באפריל 1967 מונה בנדה לשגריר זמביה בארצות הברית. הוא כיהן בתפקיד זה במשך שנתיים. בתום תקופה זו חזר לזמביה לשמש למשך שנתיים כמנכ"ל של חברה לפיתוח כפרי ולאחר מכן כמנכ"ל של המועצה הלאומית לשיווק חקלאית (NAMBOARD) פרק זמן דומה. במסגרת תפקידים אלו השפיע רבות על פיתוח החקלאות בארץ. ב-1974, השנה בה סיים את תפקידו כמנכ"ל, מונה לנציג הקבוע של זמביה באו"ם בניו יורק ובמהלך תפקידו שימש גם כיועץ האו"ם של נמיביה. לאחר כשנה באו"ם, מונה לשר החוץ של זמביה. במהלך שירותו הקצר כשר החוץ (1975-1976), בנדה התעסק רבות בניסיון לתווך להשגת הפסקת אש באנגולה.
ב-1978 נבחר בנדה כחבר בפרלמנט של זמביה מטעם מחוז הבחירות מונאלי (Munali). הוא הפסיד את מושבו ב-1983 לפוליטיקאי סימיון קמפטה (Simeon Kampata) . הוא עסק בתפקידים פרלמנטריים שונים עד שנת 1988. בזמן זה כיהן, בין היתר, כשר המכרות של זמביה. באותו הזמן מונאלי היה מחוז הבחירות הגדול ביותר במדינה. מאוחר יותר הוא סופח למחוז האלקטורלי לוסקה מרכז.
בשנת 1991, הובס שוב בנדה במחוז הבחירות מונאלי על ידי מועמד התנועה לדמוקרטיה רב-מפלגתית רונלד פנזה (Ronald Penza).
אחרי שהנשיא מואנאווסה נבחר מחדש בספטמבר 2006, הוא מינה את בנדה כסגן נשיא ב-9 באוקטובר 2006, יחד עם בחירת הממשלה החדשה, כאשר חלק מתפקידו היה לשמש כיושב ראש האספה הלאומית של זמביה. מאוחר יותר הוא הצטרף לתנועה לדמוקרטיה רב-מפלגתית. מינויו של בנדה היווה תגמול לתושבי מזרח זמביה על תמיכתם הראשונית בתנועה לדמוקרטיה רב-מפלגתית.
טרם הכנס של קהילת הפיתוח של אפריקה הדרומית (SADC) באוגוסט 2007, בנדה נשלח על ידי מואנאווסה לזימבבואה כדי לשפר את היחסים עם שכנה זו, בעקבות הביקורת החריפה שהעביר קודם מואנאווסה על נשיא זימבבואה רוברט מוגאבה.
קורות חייו > בחירות 2008

מערכת הבחירות ב-2008 הייתה יוצאת דופן מכמה סיבות: תחילה, זו הייתה הפעם הראשונה שנשיא נפטר במהלך כהונתו, ולא היה ידוע האם תנועה לדמוקרטיה רב-מפלגתית שנמצא בשלטון תכבד את ההוראות החוקתיות ותסכים לבחירות על אף שלשירותו הנשיא מטעמה נותרו עוד מספר שנים לכהן. שנית, בהיעדרו של יורש אוטומטי מהתנועה לדמוקרטיה רב-מפלגתית, עלו תהיות האם בנדה יהיה מסוגל לתפקד כנשיא. בנוסף, בהינתן זמן קצר, היה חשש שהאופוזיציה לא תספיק לגייס כספים למערכת בחירות מוצלחת. יתר על כן, היו ספקות האם ועדת הבחירות של זמביה תהיה מסוגלת לעדכן את רשימת המצביעים בזמן, ולנהל בחירות חופשיות, הוגנות, שקופות ואמינות.
באופן מפתיע, על אף קריאות של מספר מחוזות שלא לערוך בחירות על מנת לאפשר לבנדה להתמנות באופן אוטומטי להשלים את כהונתו של מואנאווסה ולחסוך כסף, הממשלה התחייבה לבצע בחירות בתוך 90 ימים כפי שכתוב בחוקה.
העובדה שבנדה פעל כנשיא והייתה לו גישה בלתי מוגבלת למשאבי המדינה שסייעו לו בהרצת קמפיין הבחירות סיעה לו להיבחר כנשיא כמועמד שייצג של התנועה השולטת לדמוקרטיה רב-מפלגתית (מתוך ריאיון עם חבר ועד התנועה השולטת לדמוקרטיה רב-מפלגתית, 15 בנובמבר 2008). היה יכול למשל להשתמש בעת מסעות הבחירות ברחבי המדינה במסוקים ממשלתיים עבורו ועבור פוליטיקאים מקורבים.
בניגוד לפרוטוקול הרגיל, הוועד הפועל הלאומי של המפלגה (NEC) קבע את זכותו לבחור ביורשו של מוואנוואסה, מה שעורר ספקולציות לכך שמנהיגי המפלגה חששו כי ועידת בחירות אמיתית תמנע את בחירת מועמדם המועדף בבחירות. עם זאת, גם בתוך הוועד הפועל הלאומי של המפלגה לא הצליחו להגיע לקונצנזוס באשר למועמדם המועדף, כאשר בין המועמדים היה את בנדה הנשיא בפועל, שר האוצר נגנדו מגנדה (Ngandu Magande), שר הפנים רוני שיקאפוושה ועוד. בשלב מוקדם התברר כי הקרב העיקרי הוא בין בנדה למגנדה וכנגד התחזיות המוקדמות מפרשנים רבים, נבחר בנדה כמועמד נשיאות המפלגה ב-47 הקולות לעומת 11 לטובת מגנדה. שלושה גורמים מרכזיים, כולם נטועים בפוליטיקה פנימית של התנועה השולטת לדמוקרטיה רב-מפלגתית, תרמו לניצחון של בנדה:
בנדה היה מסוגל להשתמש בתפקידו כנשיא בפועל במהלך מחלתו הממושכת של מונוואסה, יחד עם תמיכת תומכיו העשירים, להקים רשת חסות כהכנה לקרב הירושה הבלתי נמנע. עם זאת, היה לו יתרון ברור על המתחרים שלו, כי בתור מנהיג בפועל, הוא נהנה ממונופול על מקורות התקשורת העיקריים. מנהיגי מפלגות האופוזיציה הוצגו בטלוויזיה ובעיתונים שבבעלות ממשלתית, ודיברו על מעלותיו של בנדה וטענו כי בנדה הוא ממשיכו הטבעי של מוואנוואסה, שכן כסגן נשיא הכיר את הנשיאות מקרוב.
היכרותו עם יועצי הנשיא הבכירים, שרבים מהם עבדו יחד במפלגה הלאומית המאוחדת (UNIN) במהלך תקופת המדינה החד- מפלגתית, הביאו את יועצים אלה להכריז כי בנדה מהווה דמות הדומה בתכונותיו לדור הפוליטי שאיתו אפשר לעשות עסקים. כתוצאה מכך, מנהיגים כמו שר החוץ לשעבר ורנון מוואנגה תמך מאוד במינויו של בנדה. עם זאת, ההסתמכות של בנדה על מוואנגה גרמה לו לאבד תמיכה משמעותית בארץ כולה. התקשורת הפרטית, ובפרט העיתון "פוסט" התנגדה בגלוי לבנדה, וציינה את דאגתה מעליית אלמנטים "מושחתים" בתוך התנועה השולטת לדמוקרטיה רב-מפלגתית, בהתייחסה מפורשות לקאטל קלומבה ולרנון מוואנגה, שסבור כי היה מעורב בהברחת סמים.
גילו המתקדם של בנדה (72) ומעמדו הנמוך יחסית במפלגה הציגו את בנדה כמועמד שלא עתיד להשתתף בבחירות הבאות, ולכן נתפס כקנדידט אשר לא יאיים על האנשים המעוניינים להציע את מועמדותם לנשיאות בעתיד הקרוב, וכן לא ישתמש בנשיאותו על מנת לקדם את קשריו עם אנשי התנועה השולטת לדמוקרטיה רב מפלגתית.
קורות חייו > כנשיא בפועל

הנשיא לוי מוואנוואסה סבל משבץ מוחי בעת שהשתתף בפסגה של האיחוד האפריקאי במצרים ב-29 ביוני 2008, ובאותה העת, הפך בנדה לנשיא בפועל. הוא העביר לציבור סדרה של עדכונים אופטימיים אך מעורפלים על הבריאות של מואנוואסה, למניעת בהלה בקרב האזרחים. עדכונים אלה התקבלו בספקנות נרחבת, אך בנדה התעקש כי אין לו סיבה לשקר.
מואנאווסה לא התאושש מהשבץ ומת בעודו מאושפז בבית החולים בפריז ב-19 באוגוסט 2008. בנדה הודיע על מותו לאומה בצער רב, והכריז על שבעה ימים של אבל לאומי, וביקש מהאזרחים לשמור על קור רוח ולהתאבל על הנשיא בכבוד. בנדה מונה באופן רשמי לנשיא לפני שנערכו בחירות רשמיות, כאשר לפי החוקה אמורות להתרחש כ-90 יום מיום מותו של מואנאווסה.
בנדה הגיש מועמדות לנשיאות כראש התנועה לדמוקרטיה רב-מפלגתיות ב-26 באוגוסט 2008. באותו יום, נציגות התנועה במחוז המזרחי פרסמה הצהרת תמיכה במועמדותו של בנדה. התנועה בחרה בבנדה כמועמד הנשיאותי בהצבעה חשאית ב-5 בספטמבר. עלו ציפיות רבות לזכייתו, ואכן הוא ניצח ברוב של 47 קולות אל מול 11 לטובת שר האוצר נאגאנדו מאגאנאדה (Ngandu Magande). עם בחירתו, הבטיח בנדה "לאחד את המפלגה ואת האומה כולה" ו"להמשיך ליישם את תוכניותיו [של מואנאווסה]".
בנדה נבחר באופן רשמי לנשיאות ב-30 באוקטובר 2008. התוצאות הראשוניות הראו כי המתחרה הראשי של בנדה, מייקל סאטה מהחזית הפטריוטית (PF), מוביל, אך עם ספירת הקולות מהאזורים הכפריים, בנדה סגר את הפער ובסופו של דבר נבחר. התוצאות הסופיות ב-2 בנובמבר הראו כי בנדה קיבל 40% מהקולות, לעומת 38% לסאטה. החזית הפטריוטית מנגד טענה להונאה בבחירות לכאורה, וסירבה להכיר בניצחון בנדה, וכן תומכי סאטה התפרעו בלוסקה וקיטווה. למרות זאת, בנדה הושבע באותו היום, ובנאומו קרא לאחדות העם.
כנשיא, רופיה בנדה התמקד בפיתוח כלכלי, ערך נסיעות ברחבי העולם כדי לקדם את הסחר של זמביה למנהיגים אחרים בעולם, למשל, בדצמבר 2010 הוא נסע למצרים כדי להיפגש עם הנשיא חוסני מובארק.
באמצע 2009 הכריזה התנועה לדמוקרטיה רב-מפלגתיות על בנדה כמועמד שלהם לנשיאות בבחירות 2011. מצד האזרחים נשמעו ביקורות על בחירתו, בטענה כי תהליך המינוי צריך להיות פתוח למועמדים אחרים. מפומבו (Mpombo), שר הביטחון, הביע את מחאתו על התהליך כלא דמוקרטי בהתפטרות מתפקידו בחודש יולי 2009. בעקבות האירועים הללו, במהלך כנסים של המפלגה שהתרחשו ברחבי הארץ, הזמין הנשיא בנדה אחרים להתמודד מולו במועמדות למפלגה.
למרות ההשפעה החיובית של בנדה בתחומי המסחר והכלכלה, עם כניסתו לתפקיד דיכא תהליכים למניעת שחיתות של קודמו מואנאווסה, הואשם על ידי מייקל סאטה, מנהיג האופוזיציה הפטריוטית החזיתית, בדבר הגדלת משכורות לפוליטיקאים לשם טובות אישיות, וכן הואשם בדבר עשיית הסכם נפט מדינתי מול ניגריה, הסכם בו הוא ומשפחתו קיבלו לכיסם הפרטי 2.5 מיליון דולר. ב-2015 פסק בית המשפט על סמך היעדר ראיות מספקות כי בנדה זכאי.
קורות חייו > בחירות 2011

אחת ההאשמות הנפוצות שעמן התמודד בנדה הייתה שהוא לא קיים הבטחות רבות שהתחייב להן בשנת 2008, כאשר הוא לקח את הנשיאות ממוואנסה. אבל ביקורת זו לא מנעה ממנו להבטיח הבטחה נוספת ב-23 בפברואר 2011, כאשר הצהיר: "אני אבכה אם סאטה יזכה בבחירות".
לנפילה שלו לא ניתן לייחס גורם אחד, אלא מספר התפתחויות מקבילות. בין הגורמים העיקריים היו התחושה כי התנועה השולטת לדמוקרטיה רב-מפלגתית ובנדה איבדו קשר עם האזרחים הפשוטים, החשש כי השחיתות תחזור לממשלת זמביה, נוכחותם של יותר צעירים ומובטלים בעלי זכות בחירה במדינה, תפקידה העצמאי של התקשורת, יכולתו של סאטה ללכוד את הלך הרוח הציבורי, רצון כללי לשינוי ששיקף עייפות נרחבת של מפלגת השלטון שהייתה בשלטון במשך למעלה מעשרים שנה וההישג הגדל של החזית הפטריוטית כתוצאה מההתפשטות הגאוגרפית של המפלגה תרמו כולם להעברת הכוח הציבורי לידי סאטה. גורמים בולטים אחרים כוללים את הרטוריקה המתלהמת של סאטה נגד ההשקעה הסינית והשקעות זרות אחרות, ששימשה אותו היטב והביאה ללקיחת קולות מבנדה.
חוקרים רבים של דמוקרטיזציה באפריקה הציעו כי הבחירות במדינות אפריקה הן לעיתים קרובות חסרות משמעות כי המכהנים (כמעט) תמיד סופם לנצח. סאטה והבחירות בזמביה בשנת 2011 התנגדו לפרשנות זו של הפוליטיקה האפריקאית והצביעו על הצורך להכיר בכך שישנם יוצאים מן הכלל. גורם קריטי לשינוי פוליטי אפריקאי בהקשר של דמוקרטיזציה היה הייחודיות של מערכת בחירות זו שנתונה לאופיים של הקמפיינים, כולל האסטרטגיות הפוליטיות בהן השתמשה המפלגה לגיוס תמיכת ההמון ולדינמיקה המקומית, שהייתה קריטית לתוצאות הלאומיות.
סאטה השתמש בתחנות רדיו עצמאיות כדי להציג את עצמו בקרב אנשים שאיתם לא ניהל שיח בעבר כמבשר העתיד ולא כפוליטיקאי. העיתון "פוסט" פרסם סיקור חסר תקדים של החזית הפטריוטית שכל מטרתו הייתה העלאת הפרופיל הפוליטי של סאטה, ובאותה הזדמנות, ביקש לחשוף את השחיתות וחוסר היעילות של ממשלת בנדה. מתוך הערכתם הגדולה ואמונתם של הזמבים בעיתון, לפרסום זה הייתה השפעה חסרת תקדים על בחירתו של סאטה. בנוסף, סאטה קיבל גם תמיכה לא רשמית מהכנסייה הקתולית המשפיעה: כמרים רבים יצאו עם מסרים פוליטיים המציגים את סאטה באור חיובי בדוכן יום ראשון וברחובות. ארגוני החברה האזרחית תמכו גם הם בחזית הפטריוטית, הן בחשאי והן בפומבי, בעוד שאישים בולטים כמו פאנג'י קאונדה (סגן שר הפנים) לא רק אימצו את סאטה, אלא עשו מאמצים גדולים כדי לגייס את תמיכתם של הנוער באמצעות מדיה חברתית כמו פייסבוק והפלטפורמה של ברית העם בזמביה. כל המוסדות והאנשים המשפיעים אשר הוצגו לעיל ניהלו קמפיינים עצמאיים. אך, המשותף לכולם הייתה מטרה אחת: שינוי פוליטי.
באופן פרדוקסלי, מאבקו של סאטה להגיע אל בית-הנבחרים נעזר בידי הנשיא המכהן, שנתפס בעיני רבים כבחור לא הגון, שנטש את המדיניות המתקדמת של מוואנוואסה (שבה נבחר); אשר שבר את התחייבותו ב-2008 כי לא יבקש בחירות מחדש.
קורות חייו > לאחר הנשיאות

סאטה הביס את בנדה בבחירות בספטמבר 2011, לאחר שלוש שנות נשיאות.
סאטה מימש את חזונו של בנדה לפיתוח תשתית חינוכית על ידי הקמה של רשת נרחבת של בתי ספר חדשים ברחבי המדינה (שבשל אילוצים כלכליים לא יצא לפועל בתקופת נשיאותו של בנדה).
ב-15 במרץ 2013, בשל האשמות על ניצול לרעה של סמכות, שחיתות וגזל של הכנסות נפט, חסינותו הנשיאותית של בנדה הוסרה באופן רשמי, מה שהפך אותו לנשיא השני בהיסטוריה של זמביה שחסינותו הנשיאותית הוסרה.
נפטר ב-11 במרץ 2022.
קורות חייו > חייו האישיים

בנדה נישא לאשתו הראשונה, הופ מוואנסה מאקולו (נולדה ב-29 באוגוסט 1941), ב-1966 ולזוג נולדו שלושה בנים. הופ מוואנסה מאקולו, נפטרה בדרום אפריקה ב-11 באוקטובר 2000. היא נקברה בבית הקברות גבעת הנמרים. אשתו השנייה, ת'אנדיווה בנדה, מורה למדעי המדינה, צעירה מבנדה ביותר משלושים שנה. ת'אנדיווה בנדה שימשה כ"גברת הראשונה" של זמביה במהלך כהונתו מ-2008 עד 2011. בנוסף לילדיו מאשתו הראשונה, הופ מוואנסה מאקולו, לבנדה יש גם שני בנים ממערכות יחסים קודמות, ותאומים לא-זהים מאשתו הנוכחית ת'אנדיווה.
הערות שוליים

↑  MORTEN JERVEN, A LONG HISTORY OF OPPOSITIONAL POLITICS, The Journal of African History 53, עמ' 424-425
↑  Shapi Shacinda, "Mwanawasa warns challenger, names new cabinet", Reuters (IOL), October 9, 2006.
↑  James Butty, "Zambian President Has Had a History of Hypertension, Says Information Minister", VOA News, July 2, 2008.
↑  "Zambia: Banda sworn in, riots spread", Sapa-DPA (IOL), November 2, 2008.
↑  "Sata wins Zambia 2011 presidential election".
↑  Diplomatic List, 1967, U.S. Department of State.
↑  President Rupiah Bwezani Banda. Statehouse.gov.zm (2009-12-16). Retrieved on 2011-06-21.
↑  "I Am Overwhelmed By the Appointment, Says Banda", Sunday Post (tmcnet.com), October 10, 2006.
↑  "Zambian VP to lead ruling party", BBC News, September 5, 2008.
↑  "Zambian leader 'wants to make up with Mugabe'", AFP (IOL), August 1, 2007.
↑  Cheesman and Hinfelaar, Electoral Commission of Zambia, 2010, עמ' 20
↑  Neo Simutanyi, [http://www.iese.ac.mz/lib/publication/proelit/Neo_Simutanyi.pdf The 2008 presidential elections in Zambia: incumbency, political
contestation and failure of political opposition](הקישור אינו פעיל)
↑  Nic Cheeseman Marja Hinfelaar, African Affairs 109, 2010, עמ' 51-76
↑  "STATEMENT BY HIS HONOUR THE VICE PRESIDENT, MR. RUPIAH BANDA, MP., ON THE DEATH OF THE PRESIDENT", Zambian Presidency website, 18 August 2008.
↑  "Zambian VP takes charge", Reuters (International Herald Tribune), August 20, 2008.
↑  "Four File for Presidency", The Times of Zambia, Ndola (allAfrica.com), August 27, 2008.
↑  "Zambia's ruling party picks candidate", Sapa-AFP (IOL), September 5, 2008.
↑  Zambia eyes Egyptian investment – Economy – Business – Ahram Online. English.ahram.org.eg (2010-12-30). Retrieved on 2011-06-21.
↑   (אורכב 13.01.2011 בארכיון Wayback Machine)
1 2  Puta-Chekwe, Chisanga, Cobra in the Boat: Michael Sata's Zambia, Adonis and Abbey Publishers, 2017
↑  I’ll cry if Sata wins - Rupiah
↑  Jephias Mapuva, [http://citeseerx.ist.psu.edu/viewdoc/download?doi=10.1.1.682.5630&rep=rep1&type=pdf Governments of National Unity (GNUs) and the
Preponderance of the Incumbency: Case of Kenya and
Zimbabwe]
↑  "Rupiah Banda loses immunity from prosecution". Mwebantu. אורכב מ-המקור ב-2013-03-18. נבדק ב-2018-01-06.
↑  "President Banda pays tribute to late wife". Lusaka Times. 2011-05-07. נבדק ב-2013-09-12.
↑  "Thandiwe narrates how she married Rupiah". The Post (Zambia). 2010-05-21. אורכב מ-המקור ב-2010-08-18. נבדק ב-2013-09-12.
↑  "'I cant divorce Thandiwe i love her' Niwenye Tyala Balankula says Rupiah Banda". Zibani Zambia. 2012-08-21. אורכב מ-המקור ב-2013-09-13. נבדק ב-2013-09-12.
| --- | --- |
בקרת זהויות :  GND: 1249447003  ISNI: 0000 0003 6115 0187  LCCN: n2011212079  VIAF: 220900632   WorldCat (עם VIAF): 220900632 
תוצאות הבחירות ב-2008
שיטפון בזק

שיטפון בנחל גלד
שיטפון בנחל צין
הגל הראשון של המים בנחל אוג בזמן שיטפון
שיטפון בזק הוא שטף מים פתאומי המציף אזורים נמוכים כמו ערוצי נחל, אגני היקוות או אגמים יבשים. שיטפון בזק עלול להיגרם על ידי גשם כבד, סופה טרופית, או על ידי המסה מהירה של קרחונים או או שלג. שיטפונות בזק עלולים להתרחש גם לאחר קריסת סכר, כפי שאירע בשיטפון ג'ונסטאון (אנ') בארצות הברית. בארצות הברית מהווים שיטפונות בזק אסון טבע משמעותי, הגורם בשנה ממוצעת ליותר הרוגים מאשר ברקים, סופות טורנדו או סופות הוריקן.
בישראל שוטפים שיטפונות בזק את אפיקי הנחלים בנגב ובמדבר יהודה מספר פעמים בשנה. לשיטפונות תפקיד חשוב בעיצוב הנוף המדברי, כשהצמחייה המדברית מפתחת התאמות שונות להתמודדות עימם, ומנגד זרם המים עוקר ממקומה ומונע התבססות של צמחיית גדות צפופה.
תופעת טבע זו מרהיבה ומושכת סקרנים, אך חוסר זהירות של מטיילים ושל עוברי דרך, בזמן שיטפון, עלול לסכן את חייהם.
היווצרות שיטפון

שיטפון בזק נגרם כאשר יורד גשם בכמות המספיקה להיספג ולהפוך את האדמת הלס החרסיתית הנפוצה במדבר לאטומה, כך שאינה מאפשרת עוד למי הגשם לחלחל. היעדר הצמחייה במדבר מסייע לתהליך זה, מאחר שטיפות הגשם מכות בעוצמה חזקה בקרקע, ללא צמחייה משמעותית שתספוג חלק מאנרגיה זו. מי הגשם הממשיכים לרדת שאינם מחלחלים מתחילים לזרום על פני השטח. זרזיפי מים מתאחדים לזרמים קטנים, ובהמשך לזרמים גדולים יותר הזורמים בתוואי נחלי האכזב המדבריים. במקורו, סמוך לקו פרשת המים, נראה השיטפון כנחל שנוצר יש מאין, ובמורד יוצר השיטפון נחלים גדולים יותר ומפּלים. עוצמת השיטפון תלויה בכמות הגשמים, בהתפרסותם המרחבית ובגודל אגן הניקוז. ככל שיורדים יותר גשמים זורמים יותר מים, וככל שאגן הניקוז גדול יותר ופריסת הגשם מרחבית יותר, מצטרפות זרימות מאפיקים רבים יותר ולכן הזרימה חזקה יותר.
מודלים לחיזוי מזג אוויר מסוגלים להתריע על אפשרות שיטפונות באופן מרחבי בטווח זמן של מספר שעות עד מספר ימים, אך מיקומם ומועדם המדויק של השיטפונות קשה לחיזוי בשל מגבלות דיוק של חיזוי מזג אוויר. זיהוי מוקדם של שיטפון מתקרב קשה מאחר שהגשם יורד במקום רחוק, השיטפון נוצר בערוצי נחלים נסתרים ותוך זמן קצר מירידת הגשם, ואינו מלווה ברעש בעת התקרבותו. השיטפון העז הנע במהירות עלול להפתיע מטיילים בקטעים צרים של ערוצי נחל ולגרום לאסון קטלני.
היווצרות שיטפון > הפשרה קרחונית

שיטפון בזק עשוי להתרחש גם בשל הפשרתם של קרחונים.
ב-5 בנובמבר 1996 נהרס הגשר מעל כביש 1 באיסלנד לחלוטין, כאשר כמות עצומה של מי קרחון – שהופשרו בעקבות התפרצות תת-קרחונית – סחפה אותו, יחד עם שני גשרים סמוכים נוספים. כתוצאה מכך נותק חלקה המזרחי של המדינה עד לתיקון הנזק.
סדרה של שיטפונות בזק יצרו את הרמות המחורצות במדינת וושינגטון במהלך הפרהיסטוריה. שיטפונות אלה המכונים שיטפונות מיזולה נבעו מקריסתם של קרחונים שסכרו את האגם הקרחוני של מיזולה במונטנה הסמוכה. מי האגם בשילוב עם מי הפשרת הקרחונים יצרו את התוואים הגאולוגיים הייחודיים של הרמות המחורצות בדרכם אל האוקיינוס השקט.
החל מ-23 בספטמבר 2024 עד ל-11 באוקטובר 2024 ועקב המסת שלג וקרח הנובעת משינויי אקלים, זרמו 3.4 קמ"ק של מים, מאגם קטאלינה (Catalina) שבמזרח גרינלנד אל פיורד הארוך בעולם קנגרטיטיווק (Kangertittivaq). לא נרשמה פגיעה ביישובים עקב דלילותם באזור.
השפעה על מטיילים

שיטפון בזק הוא חיזיון מרהיב, אך הוא עלול לסכן את חייהם של מטיילים לא זהירים. מטייל שיימצא בנתיב השיטפון עלול לגלות ששבילים מכוסים במים וירידות תלולות בסלע הפכו למפלים חלקלקים. בתוואי שטח מסוימים, כגון ואדיות צרים ומצוקים לא תמיד יוכל המטייל למצוא מקום מחוץ לנתיב הזרימה. הימצאות בנתיב הזרימה של שיטפון מסכנת את חייו של המטייל. מטיילים שיוצאים למדבר, צריכים להתעדכן לגבי הסיכוי לשיטפונות.
בישראל אירעו מספר אירועים רבי נפגעים שבהם נהרגו מספר מטיילים בשיטפונות. ב-1 באוקטובר 1975 נהרגו שישה מטיילים שנכנסו לנחל דרגה למרות אזהרות על אפשרות לשיטפון בנחל. באסון נחל צפית, ב-26 באפריל 2018, נהרגו עשרה מטיילים שהוכנסו לנחל למרות אזהרות על אפשרות לשיטפון.
השפעה על נוסעים בדרך

בשיטפונות גדולים, יש זרימה משמעותית בנחלים רחבים בעלי אגן ניקוז גדול, שחוצים כבישים. כלי רכב שממעיטים בהערכת עוצמת הזרם עלולים להתפתות לנסות לחצות את נתיב השיטפון, ולהיתקע או להיסחף.
במקרים רבים, נבנו גשרים מעל נתיבי שיטפון בנגב ובמדבר יהודה, אבל עדיין ישנו מספר לא מבוטל של כבישים שחוצים אפיקי שיטפון ללא גשר.
ישנו קושי כלכלי בהחלטה על השקעה בבניית גשרי ענק מעל ערוצי הנחלים המוּעדים לשיטפונות, בשל מקומיות אירועי השיטפון מצד אחד, לצד סדר הגודל העצום שלהם מצד שני. ההשקעה בבניית גשרים גדולה בעוד הנזק מחסימת הכבישים לזמנים קצרים קטן, ומתרחש ימים בודדים בשנה עד אחת לכמה שנים.
גלריית תמונות

היוצרות שיטפון - היקוות שלוליות
היוצרות שיטפון - תחילת זרימה (לאחר כשתי דקות)
מים זורמים בנחל אוג בזמן שיטפון
ערוץ נחל אוג הנשפך לים המלח בזמן שיטפון
מי שיטפונות בנחל הבשור
ראו גם

שיטפון
כתבה מצולמת - שיטפונות בנגב באתר yoaView